Jungtinių Amerikos Valstijų moterų futbolo rinktinė
Jungtinių Amerikos Valstijų moterų futbolo rinktinė – JAV atstovaujanti nacionalinė moterų futbolo komanda, kurią kontroliuoja JAV futbolo asociacija. Tai yra sėkmingiausia moterų futbolo komanda – ji laimėjo keturis pasaulio taurės čempionių titulus (1991, 1995, 2015 ir 2019 m.), keturis olimpinius aukso medalius (1996, 2004, 2008 ir 2012 m.) ir aštuonis kartus CONCACAF moterų futbolo taurę. JAV moterų futbolo komanda 1997 ir 1999 m. buvo išrinkta geriausia JAV olimpine komanda. Žurnalas „Sports Illustrated“ 1999 m. visai komandai įteikė metų sportininko apdovanojimą.